ഫേസ്ബുക്കും ഇന്സ്റ്റയും ട്വിറ്ററും വഴി യുവാക്കളെ ആദ്യഘട്ട ബ്രെയിന്വാഷിങ് കഴിഞ്ഞാല് പിന്നീട് വിശ്വാസ്യത പരിശോധിക്കും വിശ്വസ്തന് എന്ന് ബോധ്യപ്പെട്ടാല് ആര്ക്കും കാണാനാവാത്ത രഹസ്യ ഓണ്ലൈന് പ്ലാറ്റ്ഫോമുകള് വഴി വിദേശത്ത് നിന്ന് ആശയങ്ങള് കുത്തി വയ്ക്കും ഐഎസ് യുവാക്കളെ വല വീശിപ്പിടിക്കുന്നത് തടയാന് ഹോട്ട്ലൈന് നമ്ബറുമായി എന്ഐഎ ന്യൂഡല്ഹി: ഇസ്ലാമിക് സ്റ്റേറ്റ് ഓണ്ലൈനിലൂടെ യുവാക്കളെ ലക്ഷ്യമിടുന്നത് തടയാന് ഹോട്ട്ലൈന് നമ്ബറുമായി എന്ഐഎ. ഫേസ്ബുക്കും ട്വിറ്ററും ഇന്സ്റ്റാഗ്രാമും വഴിയാണ് ഐസിന്റെ ആശയ പ്രചാരണം. താല്പര്യം കാട്ടുന്നവരെ ഭീകരപ്രവര്ത്തനത്തിനായി വലയിലാക്കുന്നു. ഐഎസ് പ്രവര്ത്തനം ഓണ്ലൈനിലൂടെ ഊര്ജ്ജിതമാണെന്നും എന്ഐഎ മുന്നറിയിപ്പിലുണ്ട്. ഐഎസിനോട് താത്പര്യം പ്രകടിപ്പിക്കുന്നവരെ ഭീകര പ്രവര്ത്തനങ്ങള്ക്ക് ഉപയോഗിക്കുന്നുവെന്നും എന്ഐഎ പുറത്തിറക്കിയ വാര്ത്താക്കുറിപ്പില് അറിയിച്ചു. ഇതുമായി ബന്ധപ്പെട്ട് 37 കേസുകള് ഇതിനോടകം രജിസ്റ്റര് ചെയ്തുവെന്ന് എന്ഐഎ അറിയിച്ചു. 168 പേര് അറസ്റ്റിലായി. ഈ വര്ഷം ജൂണിലാണ് അവസാനമായി കേസ് രജിസ്റ്റര് ചെയ്തത്. 31 കേസുകളില് കുറ്റപത്രം സമര്പ്പിച്ചു. 27 പ്രതികളെ ശിക്ഷിച്ചു. ഓണ്ലൈനിലൂടെയുള്ള ഐഎസ് പ്രവര്ത്തനം ശ്രദ്ധയില്പ്പെട്ടാല് 01124368800 ഹോട്ട്ലൈന് നമ്ബരില് ബന്ധപ്പെട്ടാനും എന്ഐഎ നിര്ദ്ദേശം നല്കി. 24 മണിക്കൂറും ഈ ഫോണ് നമ്ബറിലൂടെ ബന്ധപ്പെടാം. ഫേസ്ബുക്കും ഇന്സ്റ്റയും ട്വിറ്ററും വഴി യുവാക്കളെ ആദ്യഘട്ട ബ്രെയിന്വാഷിങ് കഴിഞ്ഞാല് പിന്നീട് എന്ഡ് ടു എന്ഡ് എന്ക്രിപ്ഷനുള്ള, പുറത്താര്ക്കും അറിയാന് കഴിയാത്ത സോഷ്യല് മീഡിയ പ്ലാറ്റ്ഫോമുകളിലേക്ക് ആശയവിനിമയം മാറ്റും. അവിടെ വിദേശത്ത് നിന്നുള്ള ഓണ്ലൈന് പ്രചാരകരാണ് അവിടെ ആശയസമാഹാരവുമായി കാത്തിരിക്കുന്നത്. വലയില് വീണ ആള് വിശ്വസ്തനെന്ന് ബോധ്യപ്പെട്ടാല്, ഓണ്ലൈന് പ്രചാരകര് ഇയാളെ ഓണ്ലൈന് ഉള്ളടക്കങ്ങള് അപ്ലോഡ് ചെയ്യാന് ഉപയോഗിക്കും. അതുകൂടാതെ, ഐഎസ് പാഠങ്ങളോ, സന്ദേശങ്ങളോ പ്രാദേശിക ഭാഷയിലേക്ക് മൊഴി മാറ്റാന് ഏല്പിക്കും. പിന്നീട്, ഗൂഢാലോചന, മൊഡ്യൂള് തയ്യാറാക്കല്, ആയുധവും വെടിക്കോപ്പുകളും ശേഖരണവും, ബോംബ് നിര്മ്മാണം, ഭീകര ഫണ്ടിങ്, ആക്രമണം എന്നിവയ്ക്കെല്ലാം ആളും തരവും നോക്കി നിയോഗിക്കും. 37 ഭീകരാക്രമണ കേസുകളുടെ അന്വേഷണം ഉദാഹരിച്ചുകൊണ്ടാണ് എങ്ങനെയാണ് ഐഎസ് തങ്ങളുടെ ആശയ പ്രചാരണം വിപുലമാക്കുന്നതെന്ന് എന്ഐഎ വിശദീകരിക്കുന്നത്. ഭീകരതയിലേക്ക് വഴിതെറ്റാതിരിക്കാനും, സമാധാനം നിലനിര്ത്താനും, ആളുകളെ പ്രേരിപ്പിക്കാന് വേണ്ടിയാണ് ഇത്തരമൊരു ഹോട്ട്ലൈന് സംവിധാനം എന്ഐഎ ഏര്പ്പെടുത്തുന്നത്. Stories you may Like